stanford-oval/wikipedia huggingface dataset:
זה נהנה וזה לא חסר
לקריאה נוספת

י' בלס, עשיית עושר ולא במשפט, עמ' 53 - 73, חוק לישראל (נ' רקובר, עורך, תשנ"ב)
ב' ליפשיץ, "זה נהנה וזה לא חסר - זכייה שלא הייתה כרוכה בחסרון המזכה", הפרקליט לז 203 (תשמ"ז)
חיים נבון, זכויות יוצרים בהלכה, צהר ז, עמ' 35, באתר ספריית אסיף
הערות שוליים

↑  תלמוד בבלי, מסכת בבא קמא, דף כ', עמוד א' – דף כ"א, עמוד א'
↑  שולחן ערוך, חושן משפט, סימן שס"ג, סעיף ו'
↑  תלמוד בבלי, מסכת בבא קמא, דף כ', עמוד א'; דף צ"ז, עמוד א'; תלמוד בבלי, מסכת בבא מציעא, דף ס"ד, עמוד ב' – דף ס"ה, עמוד א'; דף צ"ט, עמוד ב'
↑  משנה, מסכת בבא קמא, פרק ב', משנה ב'
↑  תלמוד בבלי, מסכת כתובות, דף ק"ג, עמוד א'
↑  משנה תורה לרמב"ם, ספר משפטים, הלכות שכירות, פרק א', הלכה ו'; שולחן ערוך, חושן משפט, סימן ש"ז, סעיף ה'
↑  הצעת חוק עשיית עושר ולא במשפט, הצעות חוק 1353, ל' בסיוון תשל"ח, עמ' 266, באתר הכנסת
↑  השופט נעם סולברג בת"א (ירושלים) 7236/05, מרדכי לוין ואח' נ' אבני רביד בפסק הדין מיום 15 במאי 2005, סוקר את המשפט העברי בעניין זה ומדגים את ההבדלים והדמיון בין המשפט הישראלי למשפט העברי
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
חוט

ערך זה עוסק בסיבים שזורים במבנה ארוך. אם התכוונתם למשמעות אחרת, ראו .
סלסלת חוטים
חוט הוא מוצר גמיש, דק וארוך, לרוב טווי. חוטים יכולים להיות עשויים מחומרים מהחי (שיער) מהצומח, (אניצים של פירות, סיבים של קליפה) או מחומרים אחרים.
המונח "חוט" משמש גם באופן שאול לתיאור שמות עצם אחרים שצורתם כצורת חוט, בהם חוט השדרה (בתוך עמוד השדרה). בנוסף, משמש המונח לתיאור מצבים מסוימים – כמו המונח "קצה חוט", לתיאור ניסיון למצוא מוצא בין שלל מידע לא רלוונטי.
שימוש

באופן מסורתי חוט הוא שילוב ארוך של סיבים, אשר משמש בייצור בדים, תפירה, סריגה (וקרושה), אריגה, רקמה, מקרמה והכנת חבלים. בהתאמה, קיים מגוון של סוגי חוטים המתאימים לשימושים שונים. חוטים לשימוש במכונות תפירה מודרניות מצופים לעיתים בשעווה או בחומר אחר אשר יפחית את החיכוך הכרוך בתפירה. חוטי רקמה הם חוטים המיועדים באופן מיוחד למטרה זו, בין אם במכונה ובין אם ברקמה ביד. גם אם החוטים נוצרו לייעוד מסוים אין שום מניעה להשתמש בהם לייעוד אחר. אפשר לתפור גם עם חוטי תפירה ורקמה, אפשר לסרוג עם חוטי רקמה וכדומה.
יצור

חוטים טבעיים שמקורם מהחי או הצומח מיוצרים בטוויה. התהליך כרוך בכריכה ועיבוד של סיבים יחד, על מנת שיצרו חוט אחיד. העדויות המוקדמות ביותר לייצור חוטים נמצאו מן התקופה הפלאוליתית העליונה וטוויית אריגים היה אחד מתהליכי הייצור הראשונים שעברו מיכון ותיעוש. חוטים טוויים עשויים לכלול רק סוג אחד של סיבים, או שילוב של מספר סוגי סיבים (אם כי ביהדות קיים איסור על שעטנז בין סיבי צמר לסיבי פשתן בטווייה). סיבים מלאכותיים (סינתטיים) נחשבים לחזקים יותר ולעיתים יכולים גם להגן על הבד מפני בערה. לפיכך, נפוץ השילוב בין סיבים מלאכותיים וטבעיים. השילובים הנפוצים ביותר הם כותנה ופוליאסטר; וצמר עם אקריל. לעיתים קרובות, בעיקר במקרה של סיבים טבעיים יקרים, קיים שילוב בין סוגי סיבים יקרים (אנגורה, קשמיר ודומיהם) לבין סוגים זולים יותר של סיבים טבעיים.
חוטים מהחי

חוטים מהחי נקראים לרוב צמר. הנפוץ ביותר, הוא צמר כבשים, יש מינים שונים של כבשים שלהן יש צמרים בעלי תכונות שונות.
עִזים
עזי אנגורה
עזים קשמיריות
כבשים
גמלים
למוֹת
אלפקות
ארנביים
ארנבות
ארנבי אנגורה
בונים
פרות
צ'ינצ'ילות
טוואי משי
יאקים
יאקי בר
יאקי בית
חוטים מהצומח

כותנה – מהפקעות
פשתן – מסיבי הגבעולים
קנבוס
סרפד
בננה
פאפירוס
רפייה
אננס
אורז
יוטה
קוקוס
חוטים מעשה ידי אדם

חוטים שנוצרו באופן תעשייתי מחומרים שונים. בלועזית הם נקראים סינתטיים הם מתחלקים לחוטים שעשויים מפולימר טבעי, חוטים מפולימר סינתטי וממינרלים.
חוטים עשויים מפולימר טבעי:
חלבון – קזאין [Casein], כיום כבר לא מיצרים חוטים מחלבון.
תאית – אצטט, טריאאצטט, ויסקוזה.
חוטים עשויים מפולימר סינתטי:
אקריליק
פוליאמיד – ניילון
פוליאקריל
פוליאוריתן
חוטים עשויים ממינרלים
אלומיניום
אזבסט
קרמיקה
נחושת
זכוכית
זהב
כסף
פלדת אלחלד
ביטויים

חוט אריאדנה – (לכל בעיה, קשה ככל שתהיה, ישנו פתרון פשוט)
חוט של חסד משוך עליה – (נהוג לומר על אסתר המלכה שהייתה בעלת מידות של חסד)
דקדק עמו כחוט השערה – (מקפיד על כל עניין ודבר)
חוט השני – (רעיון מרכָּזי ורָצוף המופיע לאורך יצירה ספרותית)
מחוט ועד שרוך נעל – (כל רכושו של אדם, מהדבר הפשוט ביותר ועד החשוב ביותר)
מושך בחוטים – (משפיע בסתר על מעשיהם של אחרים)
החוט המשולש לא במהרה יינתק – (לקבוצת אנשים יש כוח רב)
ראו גם

מחט
משחלת
רקמה
סריגה
אריגה
אמנות סיבים
תיל
הערות שוליים

↑  Martin Hardingham, Mary Anne Sanders, Fiona Roxburgh (ע), Man-Made Fibers, The Fabric Catalog, 1978, New York: WALLABY, 1978, עמ' 114, ISBN 0-671-79061-7. (באנגלית)
↑  מרי פבזנר, ליזט קרסוצקי, רותי שמעוני (ע), חומרי גלם עשויים בידי אדם, פרקים בחומרי טקסטיל, רביעית, תל אביב: אורט ישראל – המרכז הפדגוגי, 1994, עמ' 71. (בעברית)
| --- | --- |
בקרת זהויות :  NLI: 987007531842005171  GND: 4019278-7  LCCN: sh85149022  NDL: 00576164  NKC: ph513626 
ציור של חוט המשמש למשחק "סבתא סורגת".
חסם קרמר-ראו

בתורת האמידה ובסטטיסטיקה, חסם קרמר-ראו (Cramér–Rao lower bound, CRLB) הוא חסם תחתון על השונות של אומדים של פרמטרים דטרמיניסטיים. לעיתים הוא ידוע בשמות "אי-שוויון קרמר-ראו" או "אי-שוויון האינפורמציה". הוא נקרא על שם הראלד קרמר וק. ר. ראו, שהיו בין הראשונים לקבל אותו.
לפי צורתו הפשוטה ביותר של החסם, השונות המינימלית של כל אומד חסר הטיה היא ההופכי של האינפורמציה של פישר. אומד חסר הטיה שמשיג את החסם הזה נקרא אומד יעיל. אומד כזה משיג את השגיאה הריבועית הממוצעת הנמוכה ביותר מבין כל האומדים חסרי ההטיה, ולכן הוא נקרא גם UMVUE (אומד חסר הטיה בעל שונות מינימלית במידה שווה). עם זאת, לעיתים לא קיים אומד חסר-הטיה שמשיג את החסם, גם כאשר קיים אומד UMVUE.
וריאציה של חסם קרמר-ראו חוסמת את השונות של אומדים בעלי-הטיה ידועה. במקרים מסוימים, אומד מוטה עשוי להניב שגיאה ריבועית ממוצעת ושונות נמוכות יותר מאלו שמשיג חסם קרמר-ראו חסר ההטייה.
תנאים רגולריים

החסם תקף תחת שני תנאים רגולריים חלשים יחסית על פונקציית צפיפות ההסתברות  \ f(x;\theta ):
האינפורמציה של פישר מוגדרת היטב, כלומר לכל  \ x שבו  \ f(x;\theta )>0, הנגזרת  {\frac {\partial }{\partial \theta }}\ln f(x;\theta ) קיימת והיא סופית.
ניתן להחליף את הסדר של גזירה לפי \ \theta ואינטגרציה לפי \ x . התנאי הזה מתקיים כאשר אחד מהבאים מתקיים:
הפונקציה  \ f(x;\theta ) היא בעלת תומך סופי ב- \ x, שגבולותיו אינם תלויים ב- \ \theta .
הפונקציה  \ f(x;\theta ) היא בעלת תומך אינסופי, גזירה ברציפות, והאינטגרל מתכנס במידה שווה לכל  \ \theta .
החסם > אומד סקלרי חסר-הטיה

יהי  \theta  פרמטר דטרמיניסטי לא-ידוע המשוערך בעזרת וקטור מדידות  x. הפילוג של המדידות, שתלוי בפרמטר, הוא  f(x;\theta ). השונות של כל אומד חסר-הטיה  {\hat {\theta }} של הפרמטר  \ \theta  חסום על ידי ההופכי של האינפורמציה של פישר:
האינפורמציה של פישר במקרה הסקלרי  I(\theta ), מוגדרת לפי:
החסם > אומד סקלרי כללי

צורה כללית יותר של החסם מתקבלת עבור מקרה של אומד חסר הטיה,  \ T(X), שנועד לאמוד את  \ \psi (\theta ), פונקציה ידועה של פרמטר סקלרי דטרמיניסטי לא-ידוע  \ \theta . כאן, חוסר ההטיה פירושו  \ E\left[T(X)\right]=\psi (\theta ). במקרה זה, החסם נתון על ידי:
גישה זו שימושית גם לצורך מציאת החסם עבור אומד בעל הטיה ידועה, אותה נסמן  \ b(\theta ). במצב זה, נבחן את הפונקציה  \ \psi (\theta )=\theta +b(\theta ). כל אומד חסר הטיה שהתוחלת שלו היא  \ \psi (\theta ), שונותו חסומה על ידי הביטוי שלעיל; במילים אחרות, השונות של כל אומד  {\hat {\theta }} שהטייתו ידועה ושווה ל- \ b(\theta ), חסומה על ידי:
ואכן, ניתן לראות כי תוצאה זו מתכנסת לתוצאה במקרה חסר-ההטיה עבור המקרה  \ b(\theta )=0. אם כן, השגיאה הריבועית הממוצעת של כל אומד מוטה חסומה על ידי:
החסם > אומד וקטורי כללי

במקרה של וקטור פרמטרים לא-ידועים, החסם דומה מאוד, אלא שכעת צורתו וקטורית: האינפורמציה של פישר היא מטריצה, ולא סקלר, ואת שונות האומד מחליפה מטריצת השונויות המשותפות (Covariance Matrix). בנוסף, מדובר בווקטור של אומדים  {\boldsymbol {T}}(X) המקיים  \mathrm {E} [{\boldsymbol {T}}(X)]={\boldsymbol {\psi }}\left({\boldsymbol {\theta }}\right). האינפורמציה של פישר תוגדר לפי:
החסם (זהו אי-שוויון מטריצי):
במקרה הפשוט שבו אנו אומדים ישירות את  {\boldsymbol {\theta }}, החסם יקבל את הצורה:
שמזכירה מאוד את המקרה הסקלרי. זהו אי-שוויון מטריצי: ההפרש בין אגף שמאל לאגף ימין הוא מטריצה חיובית.
הוכחת החסם

ההוכחה הבאה היא זו של המקרה הסקלרי הכללי שהוצג לעיל.
נניח ש- \ X הוא משתנה מקרי עם פונקציית צפיפות הסתברות  \ f(x;\theta ), וש- \ T=t(X) הוא אומד של  \ \psi (\theta ). נגדיר את V להיות הציון של הפילוג:
התוחלת של הציון:
כאשר החלפת סדר הגזירה והאינטגרציה אפשרית בהנחה שהתנאים הרגולריים מתקיימים.
השונות המשותפת של V ושל T:
מאחר ש- \ T(X) הוא אומד חסר הטיה, מתקבל:
לפי אי-שוויון קושי-שוורץ, מתקיים:
השונות של V היא גם האינפורמציה של פישר (לפי הגדרה), ולכן נקבל בהצבה לאי-שוויון:
שהוא החסם המבוקש.
דוגמה: חסם קרמר-ראו עבור משתני אינדיקטור

נחפש את חסם קרמר-ראו עבור מודל שבו  Y_{1},...Y_{n}\sim Bin(1,p). מכאן שפונקציית הנראות היא 
 L(p,Y_{1},...Y_{n})=p^{\sum (Y_{i})}\cdot (1-p)^{n-\sum (Y_{i})}.
כדי לקבל את האינפורמציה של פישר, צריך לחשב את לוגריתם הנראות  l(p,Y_{1},..Y_{n})=\log {L}=\sum y_{i}\cdot \log p+(n-\sum Y_{i})\log(1-p)
מגזירה מתקבל:  l^{\prime }=(\sum Y_{i}-np)/(p\cdot (1-p)), ולכן האינפורמציה של פישר היא
E((l^{\prime })^{2})={\frac {E(\sum Y_{i}-np)^{2}}{p^{2}(1-p)^{2}}}={\frac {n}{p(1-p)}}
ולפי חסם קרמר-ראו עבור כל אומד חסר הטיה,  {\hat {p}},
 \mathrm {Var} ({\hat {p}})\geq {\frac {p(1-p)}{n}}
ראו גם

האינפורמציה של פישר
חסם צ'פמן-רובינס
אי-שוויון קולבק
לקריאה נוספת

Kay, Steven M. (1993). Fundamentals of Statistical Signal Processing, Volume I: Estimation Theory. Prentice Hall.
Shao, Jun (1998). Mathematical Statistics. New York: Springer.
חיים משה הכהן

| --- | --- |
 מקום קבורה:  אזמיר
 פטירה:  12 בינואר 1840 ז' בשבט ה'ת"ר אזמיר
 מדינה:  האימפריה העות'מאנית
 בני דורו:  רבי נסים אברהם אשכנזי, רבי בכור יצחק נאבארו
 חיבוריו:  פני חמה
 צאצאים:  שולטאנה, נכדו רבי חיים משה קורקידי
 
הרב חיים משה מורינו הכהן היה רב ודיין באזמיר במאה ה-19. מחבר ספר פני חמה.
תולדותיו

כיהן כדיין בבית דינו של הרב רפאל אשכנזי, יחד עם רבי דוד אמאדו, רבי נסים אריה ארייאש ורבי שלמה חכים. תורתו מופיעה בספרי חכמי דורו, כמו בספר "נחמד למראה". על מידותיו מעיד רבי חיים פאלאג'י, בעודו משבח את הבדחנות המותרת:
שבח אני להרב השלם החשקן בתורה ונז"י אהוב למעלה ונחמד למטה כמוה"ר חיים משה הכהן זלה"ה שמלבד מידותיו הטובות שהיה לו כידוע לכל באי שער עירנו יע"א [יגן עליה אלהים] היה לו גם כן שהיה בדחן גדול משמח אלקים ואנשים בלי שום נגיעת כבוד לשום אדם כלל אלא בכשרות וענוה צדק זיע"א וכך כמוהו היו אחיו הגם כי לא היו ת"ח
נפטר במיתת נשיקה בז' בשבט ה'ת"ר באזמיר, שם נטמן. רבי נסים אברהם אשכנזי סידר וכתב דרוש להספדו, המופיע בספרו דרש אברהם שם הוא מכנה אותו ”צדיק יסוד עולם” אך לא נשא אותו ברבים משום שרבי חיים משה ציווה שלא יספידוהו בפטירתו.
תולדותיו > משפחתו

בתו, שולטאנה נישאה לרבי אברהם קורקידי בעל ספר "וייקח אברהם". נכדו, הנקרא על שמו, היה רבי חיים משה קורקידי, שהוציא לאור את חיבורו של סבו יחד עם ספרו שלו, משה עבד.
חיבוריו

פני חמה (אזמיר תרמ"ב, כרוך עם ספר משה עבד לנכדו) - דינים וכללים בסדר א-ב, וכולל מאה ושלושים סימנים שנותרו מהחיבור שנשרף. את החיבור הוציא לאור נכדו, הרב חיים משה קורקידי.
מזכרת גיטין ונוסחי שטרות (כת"י) - מצויים באוצר כתי"ו של האדמו"ר מקרלין מירושלים מס' 33.
הערות שוליים

↑  ביכורים פ"א דף קפז, עמוד א', שם כותב הג"ר נסים אברהם אשכנזי זלה"ה: ”ומעלת רב רחומאי הרב ועצום ונז"י במהר"ח משה הכהן המ' מורינו נר"ו הקשה....” וכן במסכת שביעית פ"א דף קיב, עמוד א, ובפ"ד דף קבד, עמוד א, ובפ"ו דף קלב, עמוד א, ושם במסכת נזיר דף קעט, ע"ב.
1 2  דרש אברהם חלק ב' סדר נשא דרוש ב' (דף נב עמוד א')
שער ספר פני חמה
טורו רוסו

| --- | --- |

 בסיס:  פאנסה, איטליה
 מנהל קבוצה:  פרנץ טוסט
 מייסד:  דיטריך מאטשיץ
 שם קודם:  מינארדי
 שם הבא:  אלפאטאורי
 אתר רשמי
 קריירת פורמולה 1
 מרוץ היסטורי ראשון:  גרנד פרי בחריין 2016
 מרוץ היסטורי אחרון:  גרנד פרי אבו דאבי 2019
 מספר מרוצים:  268
 ניצחונות:  1
 פודיומים:  3
 נקודות:  500
 פול פוזישן:  1
 הקפות מהירות:  1
 מקום בעונת 2019:  6 (85 נק')
 
טורו רוסו (באיטלקית: Toro Rosso, "פר אדום") היא קבוצת מרוצים איטלקית שהתחרתה בסבב הפורמולה 1 בין השנים 2006–2019. הקבוצה הוקמה לאחר שדיטריך מאטשיץ, הבעלים של קבוצת רד בול רייסינג, רכש את קבוצת מינארדי ושינה את שמה. טורו רוסו שימשה כקבוצת משנה לקבוצת רד בול וכפלטפורמה לפיתוח נהגים צעירים. בין הנהגים שהחלו את דרכם בקבוצה ניתן למנות את קרלוס סיינס, סבסטיאן פטל, דניאל ריקארדו ומקס ורסטאפן. בסיום עונת 2019 הוחלט על שינוי שם הקבוצה ל"אלפאטאורי".
היסטוריה > מינארדי

קבוצת מינארדי התחרתה בפורמולה 1 בין השנים 1985 עד 2005. אף על פי שלקבוצה היו אוהדים רבים היא הייתה אחת מהקבוצות הפחות תחרותיות בתולדות האליפות. במהלך 20 העונות בהן השתתפה לא הצליחה הקבוצה להשיג ניצחון או פודיום אחד. פול סטודארט, הבעלים של הקבוצה, טען שקיבל 41 הצעות לרכישת הקבוצה, אך חיפש מישהו שיוכל לקחת את הקבוצה "קדימה אל העתיד". אחד מתנאי המכירה היו שהבסיס של הקבוצה יישאר בפאנזה, איטליה לפחות עד לשנת 2007. מיד לאחר הרכישה שינתה הקבוצה את שמה ל-Scuderia Toro Rosso, שם המדגיש את המורשת האיטלקית של הקבוצה.
הישגים לפי עונה

| עונה | שם | מספר | נהגים | נקודות | מיקום |
| --- | --- | --- | --- | --- | --- |
| 2006 | איטליה טורו רוסו | 20. 21. | איטליה ויטנטוניו ליוצ'י ארצות הברית סקוט ספיד | 1 | 9 |
| 2007 | איטליה טורו רוסו | 18. 19. 19. | איטליה ויטנטוניו ליוצ'י ארצות הברית סקוט ספיד גרמניה סבסטיאן פטל | 8 | 7 |
| 2008 | איטליה טורו רוסו | 14. 15. | צרפת סבסטיאן בורדה גרמניה סבסטיאן פטל | 39 | 6 |
| 2009 | איטליה טורו רוסו | 11. 11. 12. | צרפת סבסטיאן בורדה ספרד חיימה אלגרסוארי שווייץסבסטיאן בואמי | 8 | 10 |
| 2010 | איטליה טורו רוסו | 16. 17. | שווייץ סבסטיאן בואמי ספרד חיימה אלגרסוארי | 13 | 9 |
| 2011 | איטליה טורו רוסו | 18. 19. | שווייץ סבסטיאן בואמי ספרד חיימה אלגרסוארי | 41 | 8 |
| 2012 | איטליה טורו רוסו | 16. 17. | אוסטרליה דניאל ריקארדו צרפת ז'אן-אריק ורן | 26 | 9 |
| 2013 | איטליה טורו רוסו | 18. 19. | צרפת ז'אן-אריק ורן אוסטרליה דניאל ריקארדו | 33 | 8 |
| 2014 | איטליה טורו רוסו | 25. 26. | צרפת ז'אן-אריק ורן רוסיה דניאיל קוויט | 30 | 7 |
| 2015 | איטליה טורו רוסו | 33. 55. | הולנד מקס ורסטאפן ספרד קרלוס סאינס | 67 | 7 |
| 2016 | איטליה טורו רוסו | 26. 33. 55. | רוסיה דניאיל קוויט הולנד מקס ורסטאפן ספרד קרלוס סאינס | 47 | 6 |
| 2017 | איטליה טורו רוסו | 10.   26.   28.   55. | צרפת פייר גאסלי   רוסיה דניאיל קוויט   ניו זילנד ברנדון הארטלי   ספרד קרלוס סאינס | 53 | 7 |
| 2018 | איטליה טורו רוסו | 10.   28. | צרפת פייר גאסלי   ניו זילנד ברנדון הארטלי   | 33 | 8 |
| 2019 | איטליה טורו רוסו | 10.   23.   26. | צרפת פייר גאסלי   תאילנד אלכסנדר אלבון   רוסיה דניאיל קוויט | 85 | 6 |
הערות שוליים

↑  Irvine in talks over Minardi sale, BBC.co.uk, 2 September 2005
↑  Sebastian Vettel replaces Scott Speed at Toro Rosso, F1fanatick.co.uk, 31 July 2007
↑  Vettel to race for Toro Rosso in 2008, Autosport, 2 August 2007
↑  ירון אדרי‏, פורמולה 1: שור קופץ בראש, באתר וואלה, 14 בספטמבר 2008
↑  Toro Rosso confirm Buemi for 2009, Autosport, 9 January 2009
↑  Toro Rosso announce Ricciardo & Vergne for 2012, F1.com, 14 December 2011
↑  Toro Rosso to make Renault switch in 2014, Ausmotive, 26 May 2013
↑  2014 Scuderia Toro Rosso Driver Line-Up, 21 October 2013
↑  Kvyat becomes F1’s youngest points scorer, Redbull.com, 17 March 2014
↑  Verstappen to race for Toro Rosso in 2015, gpupdate.net, 18 August 2014
↑  Franz Tost Q&A: Four drivers have shot at 2015 Toro Rosso seat, F1.com, 31 October 2014
↑  Alex Lynn likens battle for Toro Rosso seat to lions fighting over their prey, Skysport.com, 24 November 2014
↑  Jean-Eric Vergne to leave Toro Rosso, Skysport, 26 November 2014
↑  Sainz to race for Toro Rosso, scuderiatororosso.com, 28 November 2014
↑  פורמולה 1: לואיס המילטון ניצח באוסטרליה, באתר וואלה, 15 במרץ 2015
↑    Daniel Johnson, ‏Malaysian GP 2015: Sebastian Vettel picks up surprise win for Ferrari to blow world title wide open, The Telegraph, 29 March 2015
↑  New line-up for Spain, Redbullracing.com, 5 May 2016
↑  Scuderia Toro Rosso to join forces with Honda, Scuderiatororosso.com, 15 September 2017
↑  Carlos Sainz joins Renault Sport Formula One Team for 2018, Renaultsport.com, 15 September 2017
↑  Toro Rosso confirms Gasly for next races, Motorsport.com, 26 September 2017
↑  Gasly retains Toro Rosso seat for US GP, Kvyat returns, Motorsport.com, 7 October 2017
↑  New dad Kvyat beaming as Toro Rosso celebrate rare podium, Reuters, 29 July 2019
↑  Albon replaces Gasly at Red Bull from Belgian Grand Prix, RaceFans.net, 12 August 2019
↑  Gasly celebrates 'insane' first podium in F1, Reuters, 18 November 2019
↑  Toro Rosso's name change to AlphaTauri confirmed in provisional 2020 entry list, Formula1.com, 30 November 2020
סקוט ספיד בגרנד פרי בארצות הברית (2006)
ממקס ורסטאפן וקרלוס סאינס צמד נהגי הקבוצה בעונת 2015
סקוט ספיד, נהג הקבוצה בעונותיה הראשונות
חוסה קרדוסו

חוסה  סאטוריניו קרדוסו אוטסו (José Saturnino Cardozo Otazú; נולד ב-19 במרץ 1971 בנובה איטליה) הוא כדורגלן עבר פרגוואי ששיחק בעמדת החלוץ, וכיום מאמן כדורגל.
קרדוסו הוא מלך השערים של טולוקה בכל הזמנים (248 שערים).
קריירת מועדונים

קרדוסו החל את הקריירה המקצוענית שלו בקבוצת ריבר פלייט הפרגוואית ב-1988. לאחר שנתיים בריבר הוא עבר לקבוצת סנט גאלן השווייצרית, במדיה שיחק בין השנים 1990 ו-1992. לאחר מכן הוא חזר לאמריקה הדרומית והצטרף לאוניברסידד קתוליקה, עמה העפיל לגמר גביע ליברטדורס ב-1993. לאחר מכן הוא שיחק עונה אחת בקלוב אולימפיה, בטרם הצטרף לקבוצת דפורטיבו טולוקה המקסיקנית.
בעונת הבכורה שלו בטולוקה, ב-1995, הופיע קרדוסו בשלושה משחקים בלבד ולא הבקיע אף שער. אף על פי כן, בהמשך השנים הוא הצטיין בטולוקה והפך לכוכבה הגדול, והגיע במדיה לשיא הקריירה שלו. קרדוסו זכה עם טולוקה בארבע אליפויות הליגה המקסיקנית (בשנים 1998, 1999, 2000 ו-2002), וסיים ארבע פעמים בתור מלך השערים של הליגה. עונת השיא שלו הגיעה ב-2003, אז הוא כבש 58 שערים בכל המסגרות – כמות השערים הגבוהה בעולם לשחקן באותה שנה – וזכה עם קבוצתו בליגת האלופות הצפון-אמריקאית.
במהלך תקופתו בטולוקה זכה קרדוסו בפרס כדורגלן השנה בפרגוואי בשנים 2000, 2002 ו-2003, ובפרס כדורגלן השנה באמריקה הדרומית ב-2002. הוא הבקיע בסך הכול 249 שערים במדי הקבוצה שהופכים אותו לכובש המוביל שלה בכל הזמנים. קרדוסו נודע בקרב אוהדי טולוקה גם בתור שחקן שנאבק להשתתף במשחקים גם כאשר היה פצוע, וקיבל את הכינוי "El Diablo Mayor (השד הוותיק).
לאחר עשר שנים בהן שיחק בטולוקה, עבר קרדוסו ביוני 2005 לסן לורנסו הארגנטינאית. בשנה הבודדת בה שיחק בלורנסו הוא הבקיע ארבעה שערים בלבד, בשל סדרת פציעות ממנה סבל. ביולי 2006 הביע קרדוסו את רצונו לחזור על מנת לסיים את הקריירה באולימפיה, אך לא היה יכול לשחק במדיה, מאחר שהקבוצה לא החתימה אותו עד לתום מועד ההעברות בליגה הפרגוואית. בעקבות כך, החליט קרדוסו להודיע על פרישה מכדורגל, לאחר שכבש 342 שערים במהלך הקריירה.
לאחר פרישתו, שימש קרדוסו לתקופה קצרה כמאמנה של אולימפיה, בין השנים 2006 ו-2007.
נבחרת פרגוואי

קרדוסו שיחק בנבחרת הלאומית של פרגוואי משנת 1991 עד לפרישתו, והיה, עד 2015, הכובש המוביל שלה בכל הזמנים עם 25 שערים. הוא השתתף עם הנבחרת בטורנירי גביע העולם של 1998 ו-2002, בשניהם העפיל עמה עד לשמינית הגמר. הוא הבקיע שלושער בניצחון 1-4 על נבחרת אורוגוואי במוקדמות מונדיאל 2006, אך לא יכול היה להשתתף במונדיאל עצמו בשל פציעה. קרדוסו נכלל בסגל נבחרת פרגוואי גם לאולימפיאדת אתונה 2004, וסייע לה לזכות במדליית הכסף – המדליה האולימפית הראשונה בתולדות המדינה.
חמאת קקאו

| --- | --- |

 
 מאכלים
 סוג:  כימיקל, non-drying oil, שורטנינג, intermediate good, רכיב קולינרי, מזון 
 מרכיבים עיקריים:  קקאו, ליקר שוקולד 
 
חמאת קקאו
חמאת קקאו, הנקראת גם שמן תאוברומה, היא השמן הצמחי האכיל והטבעי שמופק מפולי הקקאו. צבעה צהוב חיוור. היא משמשת ליצירת שוקולד, תרופות, משחות ותמרוקים. לחמאת קקאו יש טעם וריח עדינים של שוקולד.
ייצור

במהלך עיבוד פולי הקקאו, מוצקי הקקאו וחמאת הקקאו מופרדים בשלב מוקדם. מאחדים את שניהם מחדש במהלך היצור של שוקולד רגיל (חום). שוקולד לבן מכיל חמאת קקאו אבל לא את מוצקי הקקאו.
תכונות כימיות

לצורה הנפוצה של חמאת הקקאו יש נקודת התכה של 34–38 מעלות צלזיוס, שמאפשרת לשוקולד להיות מוצק בטמפרטורת החדר אבל ניתך בקלות בפה. לחמאת הקקאו יש מספר צורות התגבשות שונות, הנקראות על שם הגבישים α ,γ ,β', β עם נקודות התכה של 35–37, 26, 23, ו-17 מעלות צלזיוס בהתאמה. בייצור של השוקולד משתמשים רוב הפעמים רק בצורת ה-β, בגלל נקודת ההתכה הגבוהה, מבנה גבישי אחיד שגורם למרקם חלק וברק. חימום יתר של חמאת הקקאו יגרום למבנה גבישי פחות יציב שימס מתחת לטמפרטורת החדר. עם הזמן, החמאה תחזור באופן טבעי לצורה הכי יציבה.
שימושים

נקודת ההתכה של חמאת הקקאו, והעובדה כי גוף האדם יכול לפרקה, מאפשרת שימוש בה בתעשיית התרופות. השימוש בחמאת הקקאו בתרופות מאפשר שמירה על מצבן המוצק בטמפרטורת החדר, והתכתן ("המסתן") בטמפרטורת הגוף, תוך כדי שחרור התרופה.
חמאת הקקאו היא אחת מהשומנים היציבים ביותר. החמאה מכילה נוגדי חמצון המונעים את הרס השומן ונותנים לו חיי מדף הנעים בין שנתיים לחמש שנים. לכן חמאת הקקאו מתאימה ונוחה לשימוש גם במוצרים אשר אינם מוצרי מזון. המרקם החלק, הריח המתוק, והתכונה המרגיעה של חמאת הקקאו הופכים אותה למרכיב נפוץ בקוסמטיקה ומוצרים אחרים לטיפוח העור, כמו סבון, ג'ל גילוח וקרם לחות.
טבעת הניבלונג

"טבעת הניבלונג" (בגרמנית: Der Ring des Nibelungen, ידועה בציבור גם בתרגום השגוי "טבעת הניבלונגים") הוא מחזור אופרות או דרמות מוזיקליות של המלחין הגרמני ריכרד וגנר. זוהי טרילוגיה אפית המבוססת באופן רופף על "שירת הניבלונגים", על אגדות גרמניות פגאניות ועל המיתולוגיה הנורדית. היצירה הוגדרה על ידי וגנר כ"Bühnenfestspiel", מחזה בימתי חגיגי, לשלושה ערבים ולערב מקדים.
"טבעת הניבלונג" כוללת ארבע אופרות (טטרלוגיה):
"זהב הריין" (Das Rheingold).
"הוולקירה" (Die Walküre)
"זיגפריד" (Siegfried)
"דמדומי האלים" (Götterdämmerung).
וגנר כתב הן את המוזיקה והן את הליברית. הוא היה כבן 30 כשהתחיל לכתוב אותה ובן 56 בסיומה. בכורת האופרה "זהב הריין" הוצגה לראשונה ב-1869, ה"וולקירות" הושלמה ב-1856 אך בכורתה נערכה רק ב-1870, ואילו "דמדומי האלים" רק ב-1876.
העלילה מתבססת על טבעת קסומה אשר תמיט אסון על נושאיה. הטבעת עשויה להקנות לבעליה שליטה עולמית, אך הוא יתקשה מאוד להיפרד ממנה, מוטיב שהופיע גם בסיפורי "שר הטבעות" של ג'.ר.ר. טולקין. המיתולוגיה הגרמאנית הייתה אהובה מאוד על לאומנים גרמנים. דיוויזיה 38 של האס אס נקראה בשם "ניבלונגן".
שם היצירה

שם היצירה בגרמנית מיתרגם ל"טבעת הניבלונג", והכוונה היא לטבעתו של הניבלונג אלבריך, שמחשל אותה מזהב הריין שגנב. הצורה des nibelungen מבטאת יחסת גניטיב (שייכות) ביחיד בלבד. עם זאת, הסיומת nibelungen והעובדה שהיצירה מבוססת בין היתר על "שירת הניבלונגים" (Nibelungenlied) הביאו לתרגום השגוי הנפוץ "טבעת הניבלונגים". תרגום זה מרמז שהטבעת שייכת ליותר מניבלונג אחד, דבר שנוגד לחלוטין את תוכן היצירה ואת תפישת הבעלות המוחלטת של אלבריך עליה.
זהב הריין

תקציר העלילה:
אלבריך, גמד ניבלונגי מכוער, מגיע לנהר הריין. בתחתית הנהר הוא רואה שלוש מבנות הריין משחקות ולרגליהן גוש זהב. הן מספרות לו שהן שומרות את הזהב עבור אביהן. זהו זהב מכושף שניתן ליצור ממנו טבעת קסמים אשר באמצעותה ניתן לשלוט על העולם. אלבריך גונב את הזהב מתחתית הנהר ונעלם.
ווטאן, ראש האלים, עושה עסקה עם שני ענקים - פאסולט ופאפנר. הם יבנו לו מצודה חדשה -ולהאלה, והוא בתמורה יתן להם את אלת האהבה פריה. לאחר שהענקים משלימים את המשימה, ווטאן מתחרט. לוגה, אל האש, מספר להם על הטבעת שיצר אלבריך. הענקים מוכנים לוותר על פריה תמורת הטבעת, אך לוקחים אותה כבת ערובה. ווטאן מתחפש יחד עם לוגה, ויחד הם יורדים לכדור הארץ.
בינתיים משעבד אלבריך את כל הניבלונגים האחרים להיות לו לעבדים ולחצוב עבורו אבנים טובות וזהב. על אחיו מימה הוא מצווה ליצור קסדת קסמים אשר תאפשר לו להיות רואה ואינו נראה ולהפוך לבעל חיים.
ווטאן ולוגה פוגשים באלבריך. אלבריך מספר בגאווה על תוכניות השליטה העולמית שלו, אך לוגה מערים עליו וגורם לו לשנות צורה לדרקון ואחר כך לקרפדה. ווטאן דורך עליו, ולוגה לוקח את הקסדה. אלבריך חוזר לצורתו הטבעית ושני האלים כופתים אותו ועולים איתו אל משכן האלים.
במשכן האלים מבטיחים ווטאן ולוגה לאלבריך לשחרר אותו תמורת זהב הריין. אלבריך מסכים בלית ברירה. אך כאשר הם מבקשים גם את הטבעת, הוא אינו מוכן לוותר על כוחה. לאחר מאבק קצר מצליח ווטאן להסיר את הטבעת מאצבעו של אלבריך ולענוד אותה על שלו, לא לפני שאלבריך מקלל את הטבעת כך שתמיט אסון על כל עונדיה. כאשר שבים הענקים, ווטאן עושה איתם עסקה חדשה. הם ישחררו את פריה, אם ווטאן יוכל לכסות את כל גופה בזהב. ווטאן מכסה אותה בכל הזהב של אלבריך, אך חלק קטן מגופה עדיין נראה לעין. הענקים דורשים ממנו להסתיר אותו בטבעת אך ווטאן מסרב. ארדה, אלת האדמה, משכנעת את ווטאן להימנע מהקללה ולתת את הטבעת. ווטאן מתרצה לבסוף ומכסה את החלק הגלוי של פריה בטבעת. הענקים המרוצים מחלקים את השלל ביניהם שווה בשווה עד שהם מגיעים לטבעת. אז נוכח ווטאן בכוחה האמיתי של הקללה. פאפנר חובט בפאסולט למוות ובורח עם כל השלל.